Songs of Faith and Devotion

Songs of Faith and Devotion (שירים של אמונה ומסירות) הוא אלבום האולפן באורך מלא השמיני של להקת המוזיקה האלקטרונית הבריטית דפש מוד, שהגיע לפסגת מצעדי האלבומים בבריטניה ובארצות הברית ובעוד למעלה מ-10 מדינות אחרות. נכון ל-2006, האלבום מכר למעלה ממיליון יחידות מעותקיו בארצות הברית. במגזין המעריצים של הלהקה BONG צוין בגיליון אביב 1994 שהאלבום הגיע למקום ה-4 במצעד הישראלי, ובגיליון אחר צוין שהסינגל המוביל "I Feel You" הגיע למקום ה-13 במצעד השירים הלועזיים.[1] "Songs of Faith and Devotion" הוקלט במשך שמונה חודשים בווילה שכורה במדריד במהלך 1992. סטודיו ההקלטות הוקם במרתף עם שתי מערכות תופים, במרחבים שונים במטרה להשיג צלילים שונים. בכוונת הלהקה היה להקליט אלבום שונה מאלבומיהם הקודמים ולשנות דברים שונים בגישתם על מנת ליצור מוזיקה כפי שהם מסוגלים. חברי הלהקה היו מודעים לכך שכתיבת האלבום בהתאם לשגרת אלבומיהם הקודמים תוביל לשעמום. גישה חדשה להקלטת האלבום הייתה הביצועים; בהקלטותיהם הקודמות הסתמכה הלהקה על המשכיות יותר מאשר על ההופעה. חברי הלהקה חשו שהם אינם מסוגלים להקליט את האלבום ביחד מפני שהם הרגישו שיישום הטכנולוגיה תהפוך את צלילי האלבום ליותר ספונטניים ואנושיים. בכוונתם הייתה ששירי האלבום יהיו משוחררים ופחות מתוכנתים.דבר זה הושג באמצעות שימוש בתוכנת המוזיקה Cubase. בניגוד לצליל הרגיל של הלהקה, היה לאלבום צליל רוק והכיל לראשונה גיטרות ותופים. זהו האלבום האחרון בו השתתף אלן ויילדר, שפרש ב-1995 מהלהקה. זוהי הפעם הראשונה (והיחידה) שבה חברי הלהקה מופיעים על עטיפת האלבום. החלק המרכזי בסיבוב ההופעות של האלבום, The Devotional Tour, התחיל ב-19 במאי 1993 בליל, צרפת והסתיים ב-20 בדצמבר 1993 בלונדון, אנגליה. לאחר מכן התחיל החלק השני, The Exotic Tour, שהתחיל בפברואר 1994 והסתיים ביולי של אותה שנה לאחר כעוד 63 הופעות שבמהלכם ביקרה הלהקה בעיקר בארצות הברית, דרום אמריקה, דרום אפריקה ואסיה. בסה"כ הלהקה הופיעה כ-158 הופעות מול כקרוב ל-2 מיליון איש. תקופה זו לוותה בבעיות בריאותיות של חברי הלהקה, בין השאר התמכרותו של הסולן דייב גהאן להרואין, התמכרותם של שאר חברי הלהקה לשתייה מופרזת, תשישות וזמן ארוך מהרגיל בו נדרשו להיות בסיבוב ההופעות, שבהיסטוריית הלהקה עד אז נמשך קרוב לשנה. ב-6 בדצמבר 1993, יצא האלבום Songs of Faith and Devotion Live, שהכיל גרסאות חיות של כל שירי האלבום שהוקלטו בסיבוב ההופעות. כל השירים נכתבו על ידי מרטין גור. כל השירים מבוצעים על ידי דייב גהאן למעט Judas ו-One Caress, שאותם שר גור. בסוף השיר Get Right With Me קיים קטע אינסטרומנטלי מוחבא. זוהי הפעם האחרונה שהלהקה הוסיפה קטע אינסטרומנטלי כשיר מוחבא בסוף שיר עד האלבום Sounds of the Universe, משנת 2009. מידע על האלבום Songs of Faith and Devotion באתר MusicBrainz מידע על האלבום Songs of Faith and Devotion באתר AllMusic האלבום Songs of Faith and Devotion באתר Discogs האלבום Songs of Faith and Devotion באתר ספוטיפיי האלבום Songs of Faith and Devotion באתר אפל מיוזיק מני אבירם‏, אמונה ומסירות: 25 שנים לאלבום הגדול האחרון של דפש מוד, באתר וואלה, 22 במרץ 2018 Billboard.com Chart Beat Chat, Billboard Modus Operandi - SOS Magazine July 1993 "Discography Depeche Mode". Australian-Charts.com. Retrieved 16 April 2009. "Discographie Depeche Mode". AustrianCharts.at. Retrieved 5 May 2009. "Depeche Mode Gold Certification". Ifpi.At. Retrieved 16 April 2009. "Depeche Mode Songs of Faith and Devotion chart. Infodisc.fr. Retrieved 5 May 2009. "Depeche Mode Double Gold Certification". Infodisc.fr. Retrieved 5 May 2009. "Suchergebnis". Charts-Surfer.de. Retrieved 16 April 2009. Note: User must define 'neuer suchbegriff' search parameter as "Depeche Mode". "Discografie Depeche Mode". DutchCharts.nl. Retrieved 5 May 2009. "Discography Depeche Mode". NorwegianCharts.com. Retrieved 16 April 2009. "Discography Depeche Mode". SwedishCharts.com. Retrieved 16 April 2009. "Chart Stats: Depeche Mode". ChartStats.com. Retrieved 16 April 2009. "Songs of Faith and Devotion UK gold certification". British Phonographic Industry. Retrieved 16 April 2009. "Depeche Mode > Charts & Awards > Billboard Albums". Allmusic. Retrieved 16 April 2009. "Searchable Database". Recording Industry Association of America. Retrieved 16 April 2009. Note: User must define 'Artist' search parameter as "Depeche Mode".